kardosdrur/scandi-wiki huggingface dataset:
Fynsk Erhverv

Fynsk Erhverv er en fynsk erhvervsorganisation og handelskammer, der arbejder for at fremme det fynske erhvervslivs interesser. Organisationen blev grundlagt i 1862 under navnet Odense Handelsforening. Siden har organisationen flere gange skiftet navn på grund af ændret strategisk fokus. Senest i 2009, hvor foreningen skiftede til sit nuværende navn, Fynsk Erhverv, for at styrke sin profil.

Fynsk Erhverv arbejder politisk for at skabe rammebetingelser for det fynske erhvervsliv og er desuden et forum, hvor medlemmerne kan mødes for at udveksle erfaringer. Til det formål har organisationen bl.a. forskellige formelle netværk, foredrag og arrangementer.

Fynsk Erhverv er uafhængig og 100 % medlemsfinansieret, og har godt 600 medlemsvirksomheder fra alle brancher og fra hele Fyn. Foreningens formand er Henrik Neelmeyer, adm. direktør for Egeskov Slot, mens den daglige ledelse varetages af direktør Jytte Reinholdt.

Referencer

Eksterne kilder/henvisninger 
 Organisationens websted 
Den fynske virksomhedsportal 
Storebæltskomiteen 

Organisationer fra Danmark
Etableret i 1862
Henning von Rumohr (1722-1804)

Henning von Rumohr (født 1722, død 5. juli 1804) var en slesvigsk godsejer.

Han var søn af Christian August von Rumohr til Runtoft (tysk: Rundhof) og Agnese Cecilie f. von Wickede. Ved arv og køb kom Rumohr i besiddelse af flere store godser. I Slesvig købte han 1748 Ø og arvede efter farbroderen Udmark (Ohrfeld) 1743, hvor han som den første godsejer i Sønderjylland ophævede livegenskabet og foretog udskiftningen. Han solgte 1773 begge godser og flyttede til Holsten, hvor han bosatte sig på det ham tilhørende gods Muggesfelde, som han 1778 afhændede. Samme år erhvervede han Trenthorst med Wulmenau. Efter broderen Christian August arvede han 1775 det Wickedeske Fideikommisgods Gross-Steinrade. 1790 var han ejer af Bliestorf og købte 1794 Schenkenberg og Krempelsdorf. I Sachsen erhvervede han Reinhardsgrimma ved foden af de sachsisk-bøhmiske bjerge. Her boede han 1784, og her fødtes hans søn, den kendte kunstkender Carl Friedrich von Rumohr. Rumohr døde 5. juli 1804.

Han var 2 gange gift: 1. gang 1749 med Ida Wilhelmine f. von Buchwald (1726-1761), datter af Friedrich Christian von Buchwald til Helmstorf og Dorothea f. von Rumohr, 2. gang med Wilhelmine f. baronesse von Fersen (død 10. marts 1807), datter af en i Syvårskrigen falden hannoveransk officer.

Kilder 
 Louis Bobé, "Henning von Rumohr", i: C.F. Bricka (red.), Dansk Biografisk Lexikon, København: Gyldendal 1887-1905.
 H. W. Schultz, K. F. v. Rumohr (Lpz. 1844), S. 3 f.
 Nordalbing. Studien IV, 3 30 f.

Henning 1
Godsejere fra Slesvig og Holsten
Danskere i 1700-tallet
Personer i oplysningstiden
Personer i Dansk Biografisk Leksikon
Valhalla - Nordisk Ministerråds portal for børne- og ungdomskultur

Valhalla er Nordisk Ministerråds portal for børne- og ungdomskultur. Portalen indeholder bidrag fra Danmark, Finland, Færøerne, Grønland, Island, Norge, Sverige og Åland. I portalen findes det meste som sker for børn og unge i Norden inden for emnerne arkitektur og design, billedkunst, dans og teater, det flerkulturelle, film og media, forskning og uddannelse, leg og bevægelse, litteratur og musik.
Portalen henvender sig hovedsageligt til voksne, som arbejder med børne- og ungdomskultur, men også unge og andre, som er interesserede i området, kan have nytte af portalen. Valhallas formål er

• at give information om børne- og ungdomskultur i Norden
 
• at give information om nationale aktiviteter med nordisk relevans 

• at sprede idéer og erfaringer blandt alle som arbejder med børn, unge og kultur i Norden 

• at skabe muligheder for kontakter og netværksdannelse inden for området

Valhallas redaktion består af en ledende nordisk redaktør og nationale redaktører i de enkelte nordiske lande og selvstyrende områder. De nationale redaktører er ansvarlige for nationale nyheder og arrangementer. Valhalla administreres af Nifin – Nordens Institut i Finland.

Eksterne links 
 Valhalla – Nordisk Ministerråds portal for børne- og ungdomskultur 

 Nifin – Nordens Institut i Finland 

 Nordisk Ministerråd

Nordiske organisationer
Nordisk samarbejde
EURO 2012 Kvalifikation, Gruppe I

UEFA EURO 2012 Kvalifikation, Gruppe I er niende gruppe ud af ni, i kvalifikationen til EURO 2012 i Polen/Ukraine.

Stilling

Kampprogram

Noter 

Kvalifikation, Gruppe I
Fodbold i 2010
Fodbold i 2011
Pot Luck

Pot Luck, eller helt nøjagtigt Pot Luck with Elvis, er en LP-plade/album med Elvis Presley. Pot Luck blev udsendt på RCA i både en mono og en stereo version med nummeret hhv LPM/LSP 2523 og var på gaden den 5. juni 1962. Optagelserne fandt sted over flere omgange og tog sin begyndelse den 22. marts 1961 hos Radio Recorders i Hollywood, hvorefter resten blev henlagt til RCA Studio B i Nashville, Tennessee på dagene 25. juni og 15. oktober 1961 samt 18 og 19. marts 1962. Pladens højeste placering på den amerikanske LP-hitliste var en 4. plads.

Om sangene 
Pladen er domineret af sangskriverparret Doc Pomus og Mort Shuman, som havde skrevet Presleys millionhit "Surrender" (1960) og singlesuccesen "His Latest Flame"/"Little Sister". Pomus og Shumans kompositioner "Kiss Me Quick" og "Suspicion" blev udsendt som single to år efter albummets udgivelse, idet sangeren Terry Stafford fik et mindre hit med en coverversion af "Suspicion". Også andre af Presleys sædvanlige sangskrivere bidrog til LP'en, fx Don Robertson, Otis Blackwell og Paul Evans.

Kompositionen "That's Someone You Never Forget" blev til efter ideoplæg fra Elvis Presley selv, der også skrev sangen sammen med medlem af Memphis-mafiaen Red West. Sangen "Steppin' Out of Line" er oprindeligt indspillet til brug i filmen Blue Hawaii, hvor den imidlertid blev i overskud.

Personerne bag albummet 
 Elvis Presley – sang, guitar
 Scotty Moore – guitar
 Hank Garland – guitar
 Tiny Timbrell – guitar
 Harold Bradley – guitar
 Grady Martin – guitar, vibrafon
 Floyd Cramer – klaver, orgel
 Dudley Brooks – klaver
 Gordon Stoker – klaver
 Bob Moore – basguitar
 D.J. Fontana – trommer
 Buddy Harman – trommer
 Boots Randolph – saxofon
 Millie Kirkham – kor
 The Jordanaires – kor

Indhold

Side 1

Side 2

Referencer 

Elvis Presley-albums
Emerson Spencer

Emerson Lane Bud Spencer (10. oktober 1906 i San Francisco – 15. maj 1985 i Palo Alto) var en amerikansk atlet som deltog i de olympiske lege 1928 i Amsterdam.

Spencer blev olympisk mester i atletik under OL 1928 i Amsterdam. Han var med på det amerikanske stafethold som vandt 4 x 400 meter, med tiden 3.14,2 hvilket var en ny verdensrekord, foran Tyskland og Canada. De andre på holdet var George Baird, Frederick Alderman og Raymond Barbuti.

Eksterne henvisninger 
  

Sprintere fra USA
Frederick Alderman

Frederick Pitt Fred Alderman (24. juni 1905 i Lansing i Michigan – 15. september 1998) var en amerikansk atlet som deltog i de olympiske lege 1928 i Amsterdam.

Alderman blev olympisk mester i atletik under OL 1928 i Amsterdam. Han var med på det amerikanske stafethold som vandt 4 x 400 meter, med tiden 3.14,2 hvilket var en ny verdensrekord, foran Tyskland og Canada. De andre på holdet var George Baird, Emerson Spencer og Raymond Barbuti.

Sprintere fra USA
Bovpropel

En bovpropel er et tværgående fremdrivningssystem indbygget eller monteret på et skibs bov for at forbedre skibets manøvredygtighed. En bovpropel gør det nemmere for et skib at lægge til kaj da de gør kaptajnen i stand til at dreje skibet til bagbord eller styrbord uden at benytte skibets hovedmotorer, som kræver en vis styrefart for at være effektive. En hækpropel benyttes til samme formål, men er placeret nær skibets agterende.

Tunnelpropel 

Større skibe har ofte en eller flere tunneler bygget ind i skibenes bov under vandlinjen. En impeller i tunnelen kan flytte større mængder vand enten den ene eller den anden vej igennem tunnelen og dermed dreje skibets stævn. De fleste bovpropeller er elektrisk drevet, andre er hydrauliske. Disse propeller er over et benævnt tunnelpropeller og kan hjælpe skibe til at lægge til kaj uden at skulle assisteres af en bugserbåd, og dermed spare udgifterne til disse. Et skib der er udrustet med en bovpropel er som regel udrustet med et tegn over vandlinjen over alle propeller på begge sider af skroget. Tegnet er universalt et stort hvidt kryds eller en rød cirkel.

Tunnelpropeller øger skibes vandmodstand, men dette kan afhjælpes ved at ændre skrogets udformning agten for tunnelen (se billedet). Skibene skal beskytte tunnelerne og impellerne mod skidt og andre urenheder der kan tilstoppe systemerne, enten ved hjælp af et beskyttelsesgitter eller periodisk rengøring.

Eksternt monterede bovpropeller 
Frem for at benytte en tunnelpropel, kan fartøjer på 10 til 30 meters længde med fordel installere en eksternt monteret bovpropel og dermed give skibe der enten rent designmæssigt eller æstetisk ikke er i stand til at installere en tunnelpropel. Som navnet antyder er en eksternt monteret bovpropel fastsat på ydersiden af skibets bov. En eksternt monteret bovpropel er som regel udstyret med en eller flere propeller drevet af elektromotorer der gør skibet i stand til at bevæge boven sideværts.

Bovwaterjets 
En bovwaterjet er et system der i princippet fungerer som om en normal bovpropel. En waterjet benytter dog en "pumpe" frem for en konventionel skrue og pumper vandet gennem tunnelen. Vandet bliver ført gennem specieldesignede dyser som øger hastigheden af den udgående vandstråle. Waterjets har generelt fordel ved at kunne give den samme ydelse med mindre maskineri og tunnel i skroget. Enkelte bovwaterjets kan drejes og således hjælpe med øget fremdrivning eller benyttes som en azimut.

Eksterne henvisninger 

Skibsterminologi
Fremdrift
Recioto della Valpolicella

Recioto della Valpolicella DOCG er en sød italiensk dessertvin fra Valpolicella i  Veneto øst for Gardasøen.

Til amaronen opstod i det 20. århundrede var reciotoen den fornemmeste vin, en vinbonde i Valpolicella kunne lave. Dens historie går tilbage til Romerriget, hvor der var stor tørst efter søde og kraftige vine. 

Recioto bliver lavet ved samme appasimento-proces som amarone, men reciotodruerne tørres mindst en måned længere end druerne til amaronen. Efter presningen, som tidligst sker 1. januar året efter høsten, afbrydes gæringen for ”tidligt” i forhold til almindelig vinproduktion for at sikre den friske, fyldige karakter i vinen. Nu skabes en vin, der er rig på syre og restsukker (op til 250 g/l).  Når gæringen afbrydes tidligt, når man sjældent en alkoholprocent på over 12 %. Efter gæringen lagres reciotoen typisk på franske egetræsfade (barriques) et års tid. Den samlede produktion udgør kun ca. 2 % af amaroneproduktionen. Det sikrer en høj pris og eksklusivitet.

Se også 
Valpolicella
Amarone

Dessertvin
Drikke fra Italien
Ludvig Manderström

Christoffer Rutger Ludvig Manderström (født 22. januar 1806, død 18. august 1873 i Köln) var en svensk greve og statsmand.

Manderström var siden 1830 ansat i det svenske diplomati, blev 1838 legationssekretær i Sankt Petersburg, 1839 i London, 1840 kabinetssekretær og havde som sådan nærmest at formulere den svensk-norske regerings diplomatiske skrivelser og gjorde sig bekendt ved den heldige form, han gav disse. 1855 blev han svensk-norsk minister i Wien, hjemkaldtes dog snart derfra for at skrive de cirkulærer, som notificerede for verden, at de forenede riger ved Novembertraktaten 1855 i en vis forstand var trådt over på vestmagternes side imod Rusland.

1856—58 var Manderström svensk-norsk minister i Paris og blev sidstnævnte år udenrigsminister, da kronprins Karl under Oskar 1.’s sygdom var bleven regent. Den tid, under hvilken Manderström var de forenede rigers udenrigsminister, var betydningsfuld på grund af den tilnærmelse mellem Danmark, Norge og Sverige, som fandt sted gennem skandinavismen. Manderström optrådte i den diplomatiske skriftudveksling levende for Danmark og dets ret i det slesvigske spørgsmål, og visse af hans ytringer på Riddarhuset syntes at indeholde den mening, at Norge og Sverige burde medvirke aktivt ved Slesvigs forsvar mod tysk angreb.

Manderström syntes imidlertid ved forhandlingerne med Danmark og i det hele taget i dette spørgsmål at være bleven stærkt påvirket af Karl 15. og at have føjet sig efter dennes vilje. Der kan med føje opkastes det spørgsmål, om man ikke, navnlig i Danmark, opfattede Manderström som mere beslutsom "skandinavisk", end han virkelig var. I virkeligheden viste han, da afgørelsens time kom, ikke nogen lyst til at slå til, men fulgte uden modstand Louis De Geers fredsvenlige retning. Manderströms diplomatiske aktstykker vedrørende det danske spørgsmål er trykte i "Dansk Historisk Tidsskrift", 3. række, 3 bind.

Manderströms stilling var på den tid også vanskelig, fordi der i Sverige — også i Rigsdagen — åbent vistes sympati for den polske opstand; Manderström måtte for eksempel afværge ubetænksomme forslag om at øve diplomatisk aktion til gunst for Polen mod Rusland. Manderströms virksomhed i det danske spørgsmål fremkaldte fra forskellige sider dadel, hvilken han engang på Ridderhuset søgte at imødegå. Manderström afgik 1868 fra posten som udenrigsminister og blev præsident i Kommerskollegiet. Siden 1852 var Manderström medlem af Det svenske Akademi og var 1869—72 dets sekretær. 1860 blev han greve, men tog aldrig introduktion som sådan på Ridderhuset. Blandt Manderströms skrifter kan nævnes Recueil de documents inédits concernant l'histoire de Suède sous le règne de Gustave III.

Kilder 

 

Udenrigsministre fra Sverige
Diplomater fra Sverige
Grever fra Sverige
Svenskere i 1800-tallet
Salmonsens
Medlemmer af Svenska Akademien
Medlemmer af Kungliga Vitterhets Historie och Antikvitets Akademien
Samuel Hodgetts

Samuel Ernest Hodgetts (født 28. oktober 1877 – 1944) var en britisk sportsudøver som deltog i de olympiske lege, 1908 i London og 1912 i Stockholm og 1920 i Antwerpen. 

Hodgetts vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold. Fire år tidligere, under OL 1908 i London, kom han på en ottendeplads i multikamp på det britiske hold. Tolv år senere, under OL 1920 i Antwerpen, kom han på en femteplads i multikamp på det britiske hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1912
Ved vejs ende

Ved vejs ende (originaltitel Smultronstället) er en svensk dramafilm fra 1957, skrevet og instrueret af instruktøren Ingmar Bergman. I hovedrollen medvirker Victor Sjöström og rollen blev Sjöströms sidste. Udover Sjöström medvirker blandt andet Bibi Andersson, Ingrid Thulin, Gunnar Björnstrand og Max von Sydow i filmen.

Eksterne henvisninger 
 

Svenske film fra 1957
Film instrueret af Ingmar Bergman
Bodilprisen for bedste ikke-amerikanske film
Abderrahmane Hammad

Abderrahmane Hammad (født 27. maj 1977) er en algerisk atlet som konkurrerer i højdespring.

Hammads største sejr var under OL 2000 i Sydney, hvor han vandt en bronzemedalje med 2,32. Samme år satte han en personlig rekord med et hop på 2,34 ved et stævne i Alger. 

Han blev afrikansk mester i 2002, og kom på en niende plads under VM 2001. Hammad deltog også i OL 2004 i Athen, men der kvalificerede han sig ikke til Finalen.

Eksterne henvisninger 
 IAAF profil 

Højdespringere fra Algeriet
Boughera El Ouafi

Boughera El Ouafi (15. oktober 1898 i Sétif – 18. oktober 1959 arabisk:أحمد بوغيرا العوافي) var en algerisk atlet. I 1928 vandt han maratonløbet under OL 1928 i Amsterdam, hvor han repræsenterede Frankrig.

El Ouafi blev født i Algeriet, og sluttede sig til de franske militærregime, som sikrede det franske herredømme i Algeriet. En af El Ouafis overordnede officerer kendte til hans løbe evner, og sendte ham til en militær konkurrence i Frankrig. El Ouafi gjorde en god indsats, og man gav ham lov til at forsøge at kvalificere sig til OL 1924 i Paris.

Boughera El-Ouafi kvalificerede sig til OL, og startede med en syvendeplads i maratonløb. Det gode resultat gjorde det muligt for ham at få en bedre mulighed for at forberede sig til OL 1928 i Amsterdam. I Amsterdam var det først efter fem kilometer før målstregen at løb han forbi de andre atleter og passerede mållinjen først, 26 sekunder foran sølvvinderen Manuel Plaza fra Chile.

Maratonløbere fra Algeriet
Audi Q3

Audi Q3 (intern type 8U) er en kompakt SUV fra Audi, som kom på markedet i både Tyskland og Danmark i oktober 2011. Ved introduktionen afløste modellen ikke nogen eksisterende model, men placerede sig størrelsesmæssigt under de to større SUV'er Q5 og Q7. Bilen fremstilles af SEAT i Martorell, Spanien og er ligesom søstermodellen Volkswagen Tiguan baseret på samme platform som Audi A3 og Volkswagen Golf. Q3 blev første gang præsenteret i 2007 i Shanghai i Kina under navnet Cross Coupé Quattro. Produktionsmodellens premiere fandt ligeledes sted i Shanghai, men i 2011.

Karakteristika 
Ved introduktionen i oktober 2011 kunne Audi Q3 leveres med to benzin- og to dieselmotorer:
 En 2,0-liters TDI-dieselmotor med enten 103 kW (140 hk) eller 130 kW (177 hk) samt
 En 2,0-liters TFSI-benzinmotor med enten 125 kW (170 hk) eller 155 kW (211 hk).

Samtlige motorer i Q3 er udstyret med turbolader og direkte indsprøjtning, hvilket giver dem et maksimalt drejningsmoment på mellem 280 og 380 Nm. I alle versioner omfatter standardudstyret et start/stop-system med rekuperationsbremse, hvilket genvinder den elektriske energi ved bremsning.

De stærkere benzinversioner er som standard udstyret med den syvtrins dobbeltkoblingsgearkasse S tronic, som kan tåle drejningsmomenter på op til 600 Nm. Den trækker permanent på alle fire hjul gennem en lamelkobling. Begge de svagere modeller er udstyret med manuel sekstrinsgearkasse, og basismodellen med 140 hk TDI-motor findes også med rent forhjulstræk. Ud over den standardmonterede igangsætningsassistent kan der som ekstraudstyr tilkøbes flere forskellige kørselshjælpssystemer, f.eks. vognbaneholde- og skifteassistent (Audi active lane assist hhv. Audi side assist) samt diverse former for parkeringshjælp.

Senere blev programmet udvidet med en mindre 1,4-liters TFSI-benzinmotor med 110 kW (150 hk).

Facelift 
I 2014 modtog Audi Q3 en mindre ansigtsløftning for 2015 modelåret. Dette indebar blandt andet en ny frontgrill, nye forlygter og baglygter.

Ændringerne indvendigt er endnu vanskeligere at få øje på. Der er nu mulighed for yderligere sikkerhedssystemer, "blind spot" og "lane departure" systemer.

Over hele området, har hver motor set en forbedring i ydelse og effektivitet. Den 1,4-liters turbo benzin nu har cylinder-on-demand-teknologi, der sparer brændstof ved at lukke et par cylindre, når effektbehovet er lavt.

De to 2,0 TFSI benzinmotorer producerer nu 180 og 220 HK. De to dieselmotorer hæves til 150 og 184 HK. RS Q3 stiger med 30 HK over den gamle model, til 340 HK, og drejningsmomentet er nu på 450 nm.

Tekniske data, modelår 2011-2014

Tekniske data, modelår 2015-

Noter

Litteratur 
 Audi Q3 instruktionsbog. Audi AG, 18. marts 2013. Varenr. 141.561.8U0.38.
 Automobil Revue. Katalog 2014 (på tysk og fransk).

Eksterne henvisninger 

 Officielt websted

Q3
SUV'er
Stationcars
Forhjulstrukne biler
Biler introduceret i 2011
Biler fra 2010'erne
Ali Saïdi-Sief

Ali Saïdi-Sief (født 15. marts 1978 i Constantine, Algeriet  علي سعيدي سياف) er en algerisk atlet. Han er specialiseret i 1500 meter løb. Han vandt en sølvmedalje i 5000 meter løb under OL i 2000 i Sydney, efter Millon Wolde fra Etiopien. I 2001 blev han testet positiv for nandrolon, og blev udelukket i to år.

Kilder

Eksterne henvisninger 
 IAAF profil 

Mellemdistanceløbere fra Algeriet
Dopingsager i atletik
Langdistanceløbere fra Algeriet
Nygade (København)

Nygade i København er en del af Strøget, og går fra Nytorv i vest til Vimmelskaftet i øst. 
 
Den er Strøgets korteste gade, og blev anlagt i 1685 efter en tegning af Christian 5. personligt. Kongen benyttede en bryggergårds brand til at lave et gadegennembrud mellem Vimmelskaftet og torvet.  

Holberg boede på hjørnet mod Gammeltorv.

Noter

Eksterne henvisninger 

Gader i Indre By (København)
Etableret i 1685
Viborg Kraftvarmeværk

Viborg Kraftvarmeværk er et naturgasfyret combined-cycle kraftvarmeværk beliggende i den nordlige del af Viborg i Midtjylland. Anlægget blev færdigbygget og idriftsat i august 1996. Det kommunale forsyningsselskab Energi Viborg ejer og driver værket.

Bygningen 

I 1994 startede Viborg Kommune som bygherre opførslen af kraftvarmeværket. Arkitekterne Peter Kjelgaard og Thomas Pedersen fra Viborg-firmaet KPF arkitekter, havde i 1993 vundet den udskrevne arkitektkonkurrence om det udvendige byggeri til 65 millioner kroner. Omfanget af bygningen blev på 5.000 m2 Landskabsarkitekt på byggeriet var Paul le Fevre Jacobsen, og der blev i alt benyttet 42 entreprenører og leverandører. Det hollandske selskab Thomassen Power Systems var den største.

Bygningens grundform kan beskrives som 2 store skaller der omkranser maskinhallen i midten. Den 19.000.000 liter store akkumuleringstank er integreret i skallerne. Skallerne er beklædt med keramiske fliser. Udvendigt er etableret et spejlbassin rundt om hele bygningen, der reflektere lyset. Viborg kunsteneren Sergei Sviatchenko har stået for det indvendige farvevalg, ligesom han har skabt flere kunstværker til bygningen.

Skorstenen er 50 meter høj.

Anlægget 
Typen er et naturgasfyret combined-cycle anlæg med en gasturbine og en dampturbine med to fjernvarmevekslere, samt en to-polet elektrisk generator med luftkøling. Hele anlægget har en eleffekt på 55 MW og en varmeeffekt på 60 MW
     
Værkets akkumuleringstank indeholder 19.000.000 liter vand, der kan producere cirka 900 MWh varme. Denne mængde kan opvarme Viborg by i 15 timer ved stort forbrug.
    
Årligt producerer Viborg Kraftvarmeværk 270.000 MWh el og 280.000 MWh varme.

Transmissionsnet
Viborg Kraftvarmeværk er forbundet med fire kedelcentraler og syv vekslercentraler igennem et net på 12 kilometer transmissionsledning. Fra disse overføres el og varme til kunderne.

Kedelcentralerne er placeret på Industrivej, Farvervej, Gyldenrisvej og Hamlen. Vekslercentralerne er beliggende i Digterparken, i Vestervang, ved Ringparken, Klostervænget, Overlund, Fristruphøj og Houlkærvænget.

Eksterne henvisninger 

 Energi Viborg Kraftvarme A/S  på Energi Viborgs hjemmeside
 Viborg Kraftvarmeværk  på KPF Arkitekters hjemmeside

Kraftvarmeværker i Danmark
Kraftvarmeværk
Etableret i 1996